تورک سیلاح‌لی گوج‌لری، زیتون دالی عملیاتیندا عفرینین شمالین‌داکی علی قار کندینده پ.ی.د/پ.ک.ک‌دان تمیزلدیگینی آچیقلاییب.
تورک سیلاح‌لی گوج‌لریندن ائدیلن آچیقلامادا، تورک سیلاح‌لی گوج‌لری و اؤزگر سوریه اوردوسو منسوبلاری، عفرینین بولبول محلی‌نین شمالیندا یئرلشن علی قار کندی‌نین
آلینماسی ایله داها اوّل اله کئچیریلن سوریه-تورکیه سرحدین‌دکی شنکال کندی و اونون اطرافی ایله زهران منطقه‌سی بیر-بیرینه باغ‌لانا‌راق، بولبول مرکزی‌نین
شمالیندا گئنیش بیر خط پ.ی.د/پ.ک.ک‌دان اولوندوغونو بیلدیریب.
زیتون دالی عملیاتی‌نین 12-جی گونونده عفرینین بئش محلینده 20سی کند، بیری کند آلتی یاشاییش و 7سی ایستراتژی داغ و یا تپه اولماقلا 27 نقطه تشکیلات‌دان
خیلاص ائدیلمیش اولدو.
تورک سیلاح‌لی گوج‌لری و عملیات‌لارا دستک وئرن اؤسو گوجلری عملیاتدا، بولبول محلینده شئنگال، زهرانین، بالی کند، قورنی، های‌ اوغلو، حفتر، اور و باخ اوباسی
کندلری، قورنی داغی ایله کوردو کند آلتی یاشاییشینی، راجو محلینده آین باتمان داغی،اعدامانلی، علی بککی، بیلال کند، عمر اوشاغی، مامئل اوشاغی،
سولئیمان خلیل، ساتی شاغی و آلکانا کندلری، 915-جی تپه ایله 740 تپه‌نی، شیخ هدید محلینده شیخ هدید تپه‌سی و قارا میتلاک کندی، جیندرس
محلینده حامام کندی ایله مرسیدس تپه‌سینی، شعران محلینده ده بورسا داغی و کاستل جوندو کندینی اله کئچیرمیشدی.
